X-Men: Children of the Atom

X-Men: Children of the Atom on Capcomin kehittämä ja julkaisema taistelupeli. Peli julkaistiin alun perin kolikkopelinä vuonna 1994, ja peli on myöhemmin julkaistu Sega Saturnille, DOS:lle ja PlayStationille. Peli Capcomin ensimmäinen taistelupeli, jossa on mukana hahmoja Marvel Comicsin sarjakuvista. Peliä ylistettiin sarjakuvien hengen ylläpitämisestä käyttäen X-Men-animaatiosarjasta tuttuja ääninäyttelijöitä.

Pelin tarkoituksena on päästä taistelemaan ja voittaa Magneto, joka aikoo eliminoida kaikki ihmiset. Pelaaja valitsee jonkin Ryhmä-X:n hahmoista (Kyklooppi, Tajunta, Wolverine, Storm, Kolossi tai Jäämies), jolla taistelee turnauksessa, jossa etsitään Magneton tasoista vastustajaa.

Toisin kuin aiemmissa X-Men-peleissä, tässä pelaajan on mahdollista käyttää myös suosittuja vihollisia, kuten Punaomegaa, Vahtia, Spiraalia ja Hopeasamuraita.

 Aiheesta muualla 



Luokka:Vuoden 1994 videopelit
Luokka:Tappelupelit
Luokka:Capcomin kolikkopelit
Luokka:Sega Saturn -pelit
Luokka:DOS-pelit
Luokka:PlayStation-pelit
Luokka:Ryhmä-X -videopelit